Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
13 พ.ค. 2563

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับเพิ่มขึ้น .08 จุด (0.01%) ปิดภาคเช้าที่ 1,299.77 จุด ด้วยมูลค่าการซื้อขาย 33,118.78 ล้านบาท
Most Positive Impact: KTC (+0.6 จุด), DELTA (+0.43 จุด), MTC (+0.39 จุด)
Most Negative Impact: CPALL (-1.25 จุด), GULF (-0.5 จุด), AOT (-0.33 จุด)
ภาพรวมตลาดช่วงเช้าปิดตัวบวกเล็กน้อย .08 จุด เข้าใกล้1,300 จุด อย่างไรก็ดี ตลาดเริ่มไร้ปัจจัยบวกใหม่เข้ามาสนับสนุน และรอความชัดเจนของทั้งสงครามการค้ารอบใหม่ที่อาจเกิดชึ้นและมาตราการผ่อนปรนระยะที่2 ทำให้เรามองว่าเป็นโอกาสขายทำกำไรบริเวณ 1,300 จุด
แนวโน้มตลาดบ่าย
มุมมองต่อตลาดบ่ายนี้คาด SET index ยังคงแกว่งในกรอบ 1,295 จุด+/- แนะรอดูทิศทางผลประกอบการ 1Q20 และแนวโน้มผลประกอบการ 2Q20 โดยเราคงกรอบ SET เดือน พ.ค.ที่บริเวณ 1,220-1,320 ซึ่งณ.ระดับปัจจุบันที่ยืนเหนือ 1,300จุด เริ่มมี Upside จำกัด ฉะนั้นเราไม่แนะนำให้เพิ่มพอร์ตการลงทุนในบริเวณดังกล่าว และมองเป็นการเก็งกำไรที่บริเวณแนวรับ1,260/70จุด
กลยุทธ์การลงทุนต่อจากนี้ เรายังคงแนะนำกลุ่ม ICT(ADVANC) ซึ่งถือเป็นกลุ่มที่ได้รับผลกระทบจำกัดจาก COVID-19 และแนะนำหลีกเลี่ยงหุ้นกลุ่มธนาคารขนาดใหญ่จากแนวโน้มดอกเบี้ยขาลง โดยเราคาดว่า ธปท.จะลดดอกเบี้ย 25bps ในวันที่ 20พ.ค.นี้, กลุ่มที่อาจได้รับผลกระทบจาก Policy Risk และ กลุ่มที่อิงกับสหรัฐ/ยุโรป สำหรับนักลงทุนที่รับความเสี่ยงได้ต่ำแนะรอดูจำนวนผู้ติดเชื้อว่าจะมีคลื่นลูกที่ 2 หรือไม่
ประเด็นเศรษฐกิจสำคัญ วันพฤหัสฯ ติดตาม ตัวเลข Initial Jobless Claim สหรัฐฯ รายสัปดาห์ หลังบริษัทใหญ่อย่าง GE, Uber, Airbnb และ UAL มีแผนปลดพนักงานเพิ่ม วันศุกร์ ติดตาม ตัวเลขผลผลิตภาคอุตสาหกรรมจีน เดือน เม.ย. คาด +1.5% YoY ตัวเลขการลงทุนในสินทรัพย์ถาวร เดือน เม.ย. คาด -10% YoY ตัวเลข Retail sales ของจีน เดือน เม.ย. คาด -6% YoY ตัวเลข 1Q20 GDP ของยูโรโซน คาด -3.3% YoY ตัวเลข Retail sales สหรัฐฯ เดือน เม.ย. คาด -11.6% MoM ตัวเลขผลผลิตภาคอุตสาหกรรม เดือน เม.ย. คาด -11.5% MoM รวมถึงตัวเลข US oil rig count โดยในสัปดาห์ที่ผ่านมาลดลง 10% WoW เหลือ 292 แท่นซึ่งต่ำสุดในรอบกว่า 10 ปี
หุ้นแนะนำ PTTEP TASCO